proxectonos/corpus_dominio_legal_administrativo_tmp huggingface dataset:
ORDE do 2 de xullo de 2021 pola que se conceden axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2021.
Consellería de Cultura, Educación e Universidade — III. Outras disposicións — 16/07/2021

Mediante a Orde do 16 de marzo de 2020 (DOG do 12 de abril), a Consellería de Educación, Universidade e Formación Profesional convocou axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2021.
Reunida a comisión prevista no artigo 14 da citada orde, de acordo coa proposta formulada por ela e de conformidade co artigo 13 da orde de referencia,
Primeiro. Concederlles as axudas, nas contías que se sinalan, ás confederacións, federacións de nais e pais do alumnado e ás asociacións de nais e pais do alumnado de centros de educación especial relacionadas no anexo I.
Segundo. Excluír as ANPA que figuran no anexo II por non seren dun centro de educación especial.
Terceiro. Para facer efectivo o pagamento das axudas, os beneficiarios presentarán electronicamente, de acordo co establecido no artigo 12 da orde de convocatoria, dirixida á Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2021, a seguinte documentación:
a) A xustificación dos gastos realizados, mediante orixinais ou copias compulsadas de facturas e/ou nóminas e acreditación documental de que se efectuou o seu aboamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 16 de marzo de 2021 (DOG do 12 de abril) pola que se convocan as axudas para o ano 2021.
Cuarto. Contra esta orde, que pon fin á vía administrativa, os interesados poderán interpoñer o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da súa publicación no
Diario Oficial de Galicia
, de acordo co establecido no artigo 10.1.a) da Lei 29/1998, do 13 de xullo, reguladora da xurisdición contencioso- administrativa.
Así mesmo, esta orde poderase impugnar potestativamente en reposición no prazo dun mes, ante o conselleiro de Cultura, Educación e Universidade, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 2 de xullo de 2021
EXTRACTO da Orde do 9 de xullo de 2021 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e da acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 18 de decembro de 2020.
Consellería do Mar — III. Outras disposicións — 16/07/2021

BDNS (Identif.): 541143.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
Poderán ser beneficiarios das subvencións, sen prexuízo de reuniren os demais requisitos establecidos nestas bases, as persoas físicas, xurídicas ou pluralidade de persoas físicas que sexan pemes do sector de transformación dos produtos pesqueiros e da acuicultura.
Segundo.
Finalidade
A finalidade da presente orde é a de ampliar o crédito para contribuír ao financiamento dos investimentos destinados a pemes de transformación de produtos da pesca e da acuicultura.
Terceiro.
Bases reguladoras
Orde do 18 de decembro de 2020 pola que se establecen as bases e se regula o procedemento tramitado como expediente anticipado de gasto, para a concesión en réxime de concorrencia competitiva de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP) e se convocan para o ano 2021.
Cuarto.
Importe
Amplíase o importe da contía máxima das axudas que se van conceder ao abeiro da Orde do 18 de decembro de 2020 (DOG nº 262, do 31 de decembro) para o exercicio orzamentario 2021, na cantidade de 6.456.621,16 euros, con cargo á aplicación 15.02.723A.771.1 dos orzamentos xerais da Comunidade Autónoma de Galicia para o ano 2021.
Quinto.
Prazo de presentación de solicitudes
A presente modificación non afecta o prazo establecido na referida Orde do 18 de decembro de 2020 para a presentación de solicitudes.
Santiago de Compostela, 9 de xullo de 2021
EXTRACTO da Orde do 13 de xullo 2021 de incremento do crédito previsto na Orde do 5 de xaneiro de 2021 pola que se establecen as bases reguladoras xerais e a convocatoria para o ano 2021, para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto (código de procedemento PE209B).
Consellería do Mar — III. Outras disposicións — 20/07/2021

BDNS (Identif.): 547184.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Obxecto
Consonte o artigo 30.2.b) do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, acórdase ampliar o crédito destinado ao financiamento das axudas previstas na Orde do 5 de xaneiro de 2021, pola que se establecen as bases reguladoras xerais e a convocatoria para o ano 2021, para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
O importe total do citado incremento é de trescentos doce mil euros (312.000,00 €), consignado na aplicación orzamentaria 15.03.723A770.1, código de proxecto 201600293. O crédito destinado a estas axudas queda por un importe máximo total dun millón trescentos doce mil euros (1.312.000,00 €), coa seguinte distribución:
– Anualidade 2021: 812.000,00 €.
– Anualidade 2022: 500.000,00 €.
As porcentaxes de cofinanciamento das axudas son do 75 % con fondos FEMP e o 25 % pola Comunidade Autónoma.
En todo caso, a concesión das axudas estará limitada ás dispoñibilidades orzamentarias.
A publicación desta orde non supón apertura dun novo prazo de presentación de solicitudes.
Segundo.
Bases reguladoras
Orde do 5 de xaneiro de 2021 pola que se establecen as bases reguladoras xerais e a convocatoria para o ano 2021, para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto
(código de procedemento PE209B)
.
Santiago de Compostela, 13 de xullo de 2021
RESOLUCIÓN do 12 de xullo de 2021 pola que se resolve o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 20/07/2021

A Axencia Galega de Innovación (Gain), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 26 de maio de 2021 (DOG núm. 103, do 3 de xuño) anunciouse a convocatoria dun posto de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección e de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o día seguinte ao da súa publicación.
Santiago de Compostela, 12 de xullo de 2021
EXTRACTO da Orde do 30 de xuño de 2021 pola que se establecen as bases reguladoras para o fomento e a consolidación do emprego a través do Programa II de incentivos ás empresas cualificadas como iniciativas de emprego de base tecnolóxica (código de procedemento TR340E), e se realiza a súa convocatoria para o ano 2021.
Consellería de Emprego e Igualdade — III. Outras disposicións — 20/07/2021

BDNS (Identif.): 575136.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
As empresas privadas, incluídas as persoas autónomas, con domicilio social, fiscal e centro de traballo na Comunidade Autónoma de Galicia que se constitúan e inicien a súa actividade nun prazo non superior a un ano desde que o proxecto empresarial foi cualificado como IEBT, sempre que a maioría da titularidade da empresa corresponda ás persoas físicas promotoras do proxecto empresarial cualificado como IEBT e se cumpran os requisitos e condicións establecidos nesta orde para cada tipo de axuda.
Segundo. Obxecto
Impulsar a creación de novas iniciativas empresariais de base tecnolóxica na Comunidade Autónoma de Galicia mediante a convocatoria do Programa de incentivos ás empresas previamente cualificadas e inscritas como iniciativas de emprego de base tecnolóxica:
a) Subvención á creación directa de emprego estable.
b) Subvención para a contratación de persoal técnico de alta cualificación.
c) Axuda para o inicio e a posta en marcha da actividade.
Terceiro. Bases reguladoras
Orde do 30 de xuño de 2021 pola que se establecen as bases reguladoras para o fomento e a consolidación do emprego a través do Programa II de incentivos ás empresas cualificadas como iniciativas de emprego de base tecnolóxica (código de procedemento TR340E), e se realiza a súa convocatoria para o ano 2021.
Cuarto. Importe
Para a concesión destas axudas destínanse cincocentos mil euros (500.000 €), código de procedemento TR340E.
Quinto. Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2021.
Santiago de Compostela, 30 de xuño de 2021
RESOLUCIÓN do 14 de xullo de 2021 pola que se amplía o prazo de presentación de solicitudes da Resolución do 29 de abril de 2021 pola que se establecen as bases reguladoras do III Premio empregados/as públicos/as innovadores/as e se procede á súa convocatoria para o ano 2021 (código de procedemento IN822D).
Axencia Galega de Innovación — III. Outras disposicións — 19/07/2021

A Resolución do 29 de abril de 2021 (DOG núm. 91, do 18 de maio) pola que se establecen as bases reguladoras do III Premio empregados/as públicos/as innovadores/as e se procede á súa convocatoria para o ano 2021 (código de procedemento IN822D), sinalaba, no seu artigo 19, que o prazo de presentación era de dous meses contados a partir do día seguinte ao da publicación desta convocatoria no
Diario Oficial de Galicia
. Entendíase como último día do prazo o correspondente ao mesmo ordinal do día de publicación, o que correspondería co 18 de xullo e que, ao coincidir en día festivo, pasaba ao 19 de xullo.
Tendo como referencia as numerosas candidaturas presentadas ás dúas pasadas edicións destes premios e, para conseguir a máxima participación posible de todos/as os/as empregados/as públicos/as,
Modificar o artigo 19 da Resolución do 29 de abril pola que se establecen as bases reguladoras do III Premio empregados/as públicos/as innovadores/as, de maneira que a data límite de presentación de solicitudes se amplía ata o 18 de agosto de 2021.
Santiago de Compostela, 14 de xullo de 2021
EXTRACTO da Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento AU232A).
Augas de Galicia — III. Outras disposicións — 19/07/2021

BDNS (Identif.): 573990.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro.
Entidades beneficiarias
Poderán ser beneficiarias destas axudas as comunidades de usuarios coa finalidade de abastecemento de auga para consumo humano legalmente constituídas na Comunidade Autónoma de Galicia, de acordo coas previsións do Regulamento do dominio público hidráulico, aprobado polo Real decreto 849/1986, do 11 de abril.
Segundo.
Obxecto
Bases reguladoras para a concesión de axudas, en réxime de concorrencia competitiva, para mellorar o estado das instalacións de captación, potabilización e almacenamento nas comunidades de usuarios de augas de consumo na Comunidade Autónoma de Galicia (código de procedemento AU232A).
Terceiro.
Bases reguladoras
Publícase conxuntamente este extracto coa Resolución do 5 de xullo de 2021 pola que se aproban as bases reguladoras para a concesión de axudas, en réxime de concorrencia competitiva, para a mellora do estado das instalacións de captación, potabilización e almacenamento de comunidades de usuarios de abastecemento para consumo humano na Comunidade Autónoma de Galicia e se convocan para o ano 2021 (código de procedemento (AU232A).
Cuarto.
Importe
As axudas reguladas ao abeiro desta resolución financiaranse con cargo á conta financeira 6568 (subvencións de capital a familias e institucións sen fins de lucro) da entidade pública empresarial Augas de Galicia, proxecto de gasto de axudas para as melloras de pequenos abastecementos no ámbito rural e apoio ás comunidades de usuarios, cunha dotación de cincocentos mil euros (500.000,00 €) distribuída nas seguintes anualidades:
2021: 100.000,00 €.
2022: 400.000,00 €.
O importe das axudas será, como máximo, do 80 % do investimento da actuación proposta, co límite máximo de quince mil euros (15.000,00 €) por solicitude (IVE incluído), ata esgotar o crédito.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 5 de xullo de 2021
CORRECCIÓN DE ERROS. Resolución do 25 de maio de 2021 pola que se publican as contías das transferencias finalistas efectuadas no exercicio 2020 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Política Social — III. Outras disposicións — 19/07/2021

Advertirdo un erro na dita resolución, publicada no
Diario Oficial de Galicia
núm. 125, do 2 de xullo de 2021, cómpre facer a seguinte corrección:
Na páxina 33.825, na parte expositiva da dita resolución, onde di: «Cómpre salientar que as transferencias finalistas destinadas a financiar os gastos correntes para o mantemento e realización de programas de servizos sociais comunitarios municipais correspondentes ao exercicio 2020 foron cofinanciadas parcialmente con fondos finalistas procedentes da Administración xeral do Estado (Ministerio de Dereitos Sociais e Axenda 2030), nunha contía de 3.312.540,00 euros, a través do denominado Plan concertado de prestacións básicas de servizos sociais de corporacións locais», debe dicir: «Cómpre salientar que as transferencias finalistas destinadas a financiar os gastos correntes para o mantemento e a realización de programas de servizos sociais comunitarios municipais correspondentes ao exercicio 2020 foron cofinanciadas parcialmente con fondos finalistas procedentes da Administración xeral do Estado (Ministerio de Dereitos Sociais e Axenda 2030), nunha contía de 5.616.075,01 euros, 3.312.540,00 euros procedentes do denominado Plan concertado de prestacións básicas de servizos sociais de corporacións locais, 2.200.000,00 euros procedentes do Fondo estatal extraordinario destinado ao financiamento de prestación básicas dos servizos sociais para facer fronte a situacións extraordinarias derivadas do COVID-19, previsto no Real decreto lei 8/2020, do 17 de marzo, de medidas urxentes extraordinarias para facer fronte ao impacto económico e social da COVID-19, e 103.535,01 euros procedentes do Fondo estatal do programa específico para garantir o dereito básico de alimentación a nenos e nenas en situación de vulnerabilidade afectados polo peche dos centros educativos, segundo o previsto no Real decreto lei 7/2020, do 12 de marzo, polo que se adoptan medidas urxentes para responder ao impacto económico do COVID-19».
CORRECCIÓN DE ERROS. Resolución do 25 de maio de 2021 pola que se publican as subvencións directas concedidas ao abeiro da Resolución do 23 de novembro de 2020 para o financiamento dun programa extraordinario de apoio no contorno familiar de atención temporal e urxente como consecuencia da pandemia da COVID-19 para o exercicio 2020.
Consellería de Política Social — III. Outras disposicións — 19/07/2021

Despois de advertir un erro na dita resolución, publicada no
Diario Oficial de Galicia
núm. 125, do 2 de xullo de 2021, cómpre realizar a seguinte corrección:
Na páxina 33.814, no número segundo da parte dispositiva da devandita resolución, onde di: «Segundo. O importe total destinado ao financiamento destas subvencións correspondentes ao exercicio 2020 ascendeu a 6.000.000,00 €, con cargo á aplicación orzamentaria 13.04.312D.460.0 dos orzamentos xerais da Comunidade Autónoma de Galicia para o ano 2020.», debe dicir: «Segundo. O importe total destinado ao financiamento destas subvencións correspondentes ao exercicio 2020 ascendeu a 6.000.000,00 €, con cargo á aplicación orzamentaria 13.04.312D.460.0 dos orzamentos xerais da Comunidade Autónoma de Galicia para o ano 2020, procedente dos fondos transferidos polo Ministerio de Dereitos Sociais e Axenda 2030 á Comunidade Autónoma de Galicia ao abeiro do Real decreto lei 8/2020, do 17 de marzo, de medidas urxentes extraordinarias para facer fronte ao impacto económico e social da COVID-19».
EXTRACTO da Resolución do 9 de xullo de 2021, da Secretaría Xeral para o Deporte, pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2021/22, e se procede á súa convocatoria (código de procedemento DE400A).
Vicepresidencia primeira e Consellería de Presidencia, Xustiza e Turismo — III. Outras disposicións — 19/07/2021

BDNS (Identif.): 575026.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As persoas que cumpran os requisitos seguintes: ter entre 18 e 30 anos no momento de presentar a solicitude; estar empadroadas en Galicia no momento de presentar a solicitude; estar cursando estudos universitarios nunha facultade, nunha escola universitaria ou nun ciclo formativo; non ser beneficiarias dunha bolsa como deportista no CGTD no momento da solicitude; estar en disposición de cumprir co establecido na Lei 26/2015, do 28 de xullo, de modificación do sistema de protección á infancia e á adolescencia, que modificou a Lei orgánica 1/1996, do 15 de xaneiro, de protección xurídica do menor. Supletoriamente, no caso de non cubrir as prazas cos requisitos anteriores, poderanse ter en conta solicitudes de persoas que fosen bolseiras no CGTD con anterioridade e que estean cursando estudos non oficiais.
Segundo.
Obxecto
Establecer, mediante o procedemento con código DE400A, as bases reguladoras e proceder á convocatoria de bolsas, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade. Estas bolsas estarán destinadas a estudantes de ensinanzas universitarias ou ciclos formativos de grao superior que colaborarán na residencia do CGTD, co fin de dotar de persoal de apoio no eido educativo e asistencial a residencia para a atención dos deportistas menores de idade. Os/as beneficiarios/as das bolsas completan a súa formación como estudantes á vez que se familiarizan con actividades relacionadas coas saídas profesionais dos estudos que están a cursar.
Terceiro.
Bases reguladoras
Resolución do 9 de xullo de 2021, da Secretaría Xeral para o Deporte, pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2021/22, e se procede á súa convocatoria (código de procedemento DE400A).
Cuarto.
Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta resolución no
Diario Oficial de Galicia
.
Santiago de Compostela, 9 de xullo de 2021
EXTRACTO da Resolución do 9 de xullo de 2021, da Secretaría Xeral para o Deporte, pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2021/22, e se procede á súa convocatoria (código de procedemento PR952A).
Vicepresidencia primeira e Consellería de Presidencia, Xustiza e Turismo — III. Outras disposicións — 19/07/2021

BDNS (Identif.): 574978.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios destas axudas as persoas deportistas con nacionalidade española que estean en posesión da licenza deportiva na modalidade para a cal presenta a solicitude. Para o grupo de tecnificación deberán pertencer a un club deportivo galego ou SAD dado de alta no Rexistro de Entidades Deportivas de Galicia e estar empadroadas nun municipio galego, así como ter ascendido de curso en 2021.
Segundo.
Obxecto
Establecer, mediante o procedemento con código PR952A, as bases reguladoras e proceder á convocatoria, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade, de prazas para o CGTD co fin de facilitar o adestramento dos deportistas de tecnificación e rendemento, creando un clima de adestramento e convivencia entre deportistas de diferentes especialidades deportivas, fomentando a educación integral dos deportistas que favoreza o seu desenvolvemento persoal e facilitando a mellora do seu rendemento deportivo coa finalidade de alcanzar o máximo nivel competitivo.
Terceiro.
Bases reguladoras
Resolución do 9 de xullo de 2021, da Secretaría Xeral para o Deporte, pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2021/22, e se procede á súa convocatoria (código de procedemento PR952A).
Cuarto.
Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta resolución no
Diario Oficial de Galicia
.
Santiago de Compostela, 9 de xullo de 2021
RESOLUCIÓN do 15 de xullo de 2021 pola que se dá publicidade do esgotamento de crédito da Resolución do 11 de xuño de 2021 (Diario Oficial de Galicia número 117, do 22 de xuño) pola que se establecen as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21-22: Cultura no Camiño, e se convocan para o ano 2021 (código de procedemento CT302B).
Axencia Galega das Industrias Culturais — III. Outras disposicións — 23/07/2021

Antecedentes
Primeiro. A Resolución do 11 de xuño de 2021, da Axencia Galega das Industrias Culturais, publicada no DOG nº 17, do 22 de xuño, establece as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21-22: Cultura no Camiño, e se convocan para o ano 2021 (código de procedemento CT302B).
Segundo. Na base cuarta, punto 1, indícase que a concesión das subvencións se tramitará polo procedemento de concorrencia non competitiva de xeito abreviado ata o esgotamento de crédito, de conformidade co previsto nos artigos 19.2 e 22 da Lei 9/2007, do 13 de xuño, de subvencións de Galicia.
Terceiro. Unha vez revisadas e ordenadas todas as solicitudes presentadas coa documentación completa, a última solicitude que se puido conceder antes do esgotamento de crédito tivo entrada no Rexistro Electrónico da Xunta de Galicia con data do 5 de xullo de 2021, ás 13.49 horas, co número 2021/1631573.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento de crédito con cargo á aplicación orzamentaria 10.A1.432B.760.0, con data do 5 de xullo, ás 13.49 horas, da Resolución do 11 de xuño de 2021 (DOG nº 117, do 22 de xuño) pola que se establecen as subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21-22: Cultura no Camiño.
Santiago de Compostela, 15 de xullo de 2021
EXTRACTO da Resolución do 5 de xullo de 2021 pola que se establecen as bases reguladoras das axudas para a adquisición de vivendas protexidas e se procede á súa convocatoria para o ano 2021 (código de procedemento VI420C).
Instituto Galego da Vivenda e Solo — III. Outras disposicións — 23/07/2021

BDNS (Identif.): 575782.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán beneficiarse destas axudas as persoas físicas maiores de idade que reúnan os seguintes requisitos:
a) Posuír a nacionalidade española ou, no caso de seren estranxeiras, ter a residencia legal en España.
b) Ser adquirente ou adxudicataria, en primeira transmisión, dunha vivenda de protección autonómica de réxime xeral ou especial de nova construción ou procedente da rehabilitación cualificada definitivamente na data de publicación da correspondente convocatoria.
c) Ter subscrito con posterioridade ao 1 de xaneiro de 2021 un contrato privado de compravenda visado pola área provincial do IGVS onde estea situada a vivenda ou, de ser o caso, unha escritura pública de compravenda que conteña as cláusulas obrigatorias derivadas da cualificación definitiva da vivenda.
d) Que a persoa solicitante e as demais persoas integrantes da súa unidade de convivencia estean ao día das súas obrigas tributarias estatais e autonómicas e coa Seguridade Social e non teñan pendente ningunha outra débeda, por ningún outro concepto, coa Administración pública da Comunidade Autónoma.
e) Que nin a persoa solicitante nin as demais persoas integrantes da súa unidade de convivencia estean incursas nalgunha das circunstancias previstas no artigo 10.2 da Lei 9/2007, do 13 de xuño.
Segundo. Obxecto
Esta resolución ten por obxecto aprobar as bases reguladoras que rexerán a concesión das axudas para a adquisición de vivendas protexidas, que se tramitarán co código de procedemento VI420C e convocar estas axudas para a anualidade 2021.
Terceiro. Bases reguladoras
As bases reguladoras que rexerán a concesión das axudas para a adquisición de vivendas protexidas están contidas na resolución de convocatoria.
Cuarto. Crédito orzamentario
As axudas previstas nesta convocatoria faranse efectivas con cargo á aplicación orzamentaria 08.81.451B.780.4, dos orzamentos xerais da Comunidade Autónoma de Galicia para 2021, por un importe total de 450.000 euros e financiaranse con fondos propios da Comunidade Autónoma.
Quinto. Prazo de presentación de solicitudes
O prazo de presentación de solicitudes comezará o día seguinte ao da publicación desta resolución no
Diario Oficial de Galicia
(DOG) e rematará o 30 de setembro de 2021 e, en todo caso, no momento do esgotamento do crédito orzamentario, o que será publicado no DOG mediante resolución ditada pola persoa titular da Dirección Xeral do Instituto Galego da Vivenda e Solo.
Santiago de Compostela, 5 de xullo de 2021
EXTRACTO da Orde do 20 de xullo de 2021 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a concellos para a adquisición de vehículos alternativos, mediante o sistema de renting, con destino aos corpos de Policía Local, financiadas polo Fondo de Compensación Ambiental (código de procedemento PR483E).
Vicepresidencia primeira e Consellería de Presidencia, Xustiza e Turismo — III. Outras disposicións — 23/07/2021

BDNS (Identif.): 575883.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Beneficiarios
Poderán ser beneficiarios destas subvencións aqueles concellos de Galicia que teñan subscrito ou vaian subscribir un contrato de
renting
con data igual ou posterior ao 1 de xaneiro de 2021 e que reúnan os seguintes requisitos:
a) Ter menos de 50.000 habitantes, de acordo coas cifras oficiais do padrón municipal de habitantes en xaneiro de 2021, publicadas polo Instituto Galego de Estatística.
b) Ter remitida a conta xeral do concello correspondente ao exercicio orzamentario de 2019 ao Consello de Contas. Este requisito deberá estar cumprido antes do remate do prazo de presentación de solicitudes e acreditarase mediante certificación emitida pola persoa secretaria ou interventora do concello.
c) Contar con corpo de Policía Local, segundo os datos facilitados pola Dirección Xeral de Emerxencias e Interior.
Segundo.
Obxecto
Poderán ser obxecto de subvención os gastos ocasionados como consecuencia da subministración, mediante o sistema de
renting
, de vehículos eléctricos ou vehículos híbridos enchufables e non enchufables que reúnan as condicións para obter o distintivo ambiental Cero emisións ou Eco, con destino aos corpos de Policía Local para o exercicio das súas funcións.
Terceiro.
Bases reguladoras
Orde do 20 de xullo de 2021 pola que se establecen as bases reguladoras e se convocan subvencións, de carácter plurianual e en réxime de concorrencia competitiva, dirixidas a concellos para a adquisición de vehículos alternativos, mediante o sistema de
renting
, con destino aos corpos de Policía Local, financiadas polo Fondo de Compensación Ambiental (código de procedemento PR483E).
Cuarto.
Importe
Para a concesión destas axudas destínase crédito ata un importe máximo de 1.075.200,00 €, coa seguinte distribución por anualidades:
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 20 de xullo de 2021
RESOLUCIÓN do 24 de maio de 2021, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no primeiro cuadrimestre do ano 2021.
Consellería do Medio Rural — III. Outras disposicións — 02/06/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril que se incorpora como anexo I a esta resolución.
Santiago de Compostela, 24 de maio de 2021
EXTRACTO da Orde do 25 de maio de 2021 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Consellería de Cultura, Educación e Universidade — III. Outras disposicións — 02/06/2021

BDNS (Identif.): 566883.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Cultura, Educación e Universidade, que estea cursando o derradeiro curso dun ciclo formativo de grao profesional básico, grao medio o grao superior de formación profesional inicial, cursos de especialización, artes plásticas e deseño, ensinanzas deportivas e programas formativos ou algún ciclo formativo de FP dual.
Segundo.
Obxecto
Convocar axudas económicas para a realización en empresas do modulo profesional de FCT e da FP dual en réxime de concorrencia non competitiva.
Terceiro.
Bases reguladoras
Orde do 24 de maio de 2021 pola que se convocan axudas económicas para o alumnado que realiza formación práctica en centros de traballo ou FP dual.
Cuarto.
Importe
O importe total das axudas económicas efectuarase con cargo ao concepto orzamentario 10.30.422M.480.0 dentro do exercicio orzamentario do ano 2021, da Secretaría Xeral de Educación e Formación Profesional, ata un importe máximo de 800.000 € (oitocentos mil euros).
Quinto.
Prazo de presentación de solicitudes
Convócanse dous períodos de presentación de solicitudes:
1. Primeiro prazo, trinta e un (31) días naturais contados a partir do día seguinte ao da publicación desta orde no
Diario Oficial de Galicia
.
2. O segundo prazo será o comprendido entre o 14 de outubro e o 14 de novembro de 2021.
Santiago de Compostela, 25 de maio de 2021
RESOLUCIÓN do 25 de maio de 2021 pola que se dá publicidade dos convenios e protocolos de colaboración subscritos no primeiro cuadrimestre do ano 2021.
Consello de Contas de Galicia — III. Outras disposicións — 02/06/2021

Coa finalidade de incrementar a transparencia e a difusión da actividade desenvolvida polo Consello de Contas
Dar publicidade á relación dos convenios subscritos polo Consello de Contas de Galicia nos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 25 de maio de 2021
ORDE do 25 de maio de 2021 pola que se resolve a integración da biblioteca da Deputación Provincial de Ourense na Rede de Bibliotecas de Galicia.
Consellería de Cultura, Educación e Universidade — III. Outras disposicións — 02/06/2021

O ámbito de actuación da Consellería de Cultura, Educación e Universidade responde ao vixente marco institucional de distribución de competencias, configurado basicamente no Estatuto de autonomía de Galicia. Este, no artigo 27.19, establece como competencia exclusiva da Xunta de Galicia o fomento da cultura en Galicia e, no artigo 32, que corresponde ao Goberno da nosa comunidade autónoma a defensa e promoción dos valores culturais do pobo galego.
De conformidade co Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade, esta asume as competencias de promoción e difusión da cultura, para potenciar a imaxe das bibliotecas e o fomento do acceso igualitario á cultura para toda a cidadanía a través da lectura.
Á consellería de Cultura, Educación e Universidade, segundo o establecido na Lei 5/2012, do 15 de xuño, de bibliotecas de Galicia, como órgano de dirección e coordinación do Sistema galego de bibliotecas, correspóndelle tramitar e resolver os procedementos de integración de bibliotecas de titularidade pública ou privada na rede, segundo o establecido nesta lei e no seu desenvolvemento regulamentario.
A Deputación Provincial de Ourense solicitou a integración do seu centro bibliotecario na Rede de bibliotecas de Galicia e os servizos técnicos desta consellería comprobaron que cumpre cos requisitos exixidos no Decreto 41/2001, do 1 de febreiro, de refundición da normativa en materia de bibliotecas.
Por proposta do secretario xeral de Cultura, no exercicio das facultades que me confire o artigo 3 do Decreto 198/2020, do 20 de novembro, polo que se establece a estrutura orgánica da Consellería de Cultura, Educación e Universidade,
Primeiro. Aprobar integración na Rede de bibliotecas de Galicia da Biblioteca da Deputación Provincial de Ourense.
Segundo. A resolución favorable de integración estará condicionada á sinatura dun convenio onde se recolla a obriga do titular do centro bibliotecario de prestar un servizo público axustado ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centro.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 25 de maio de 2021
RESOLUCIÓN do 21 de maio de 2021, da Secretaría Xeral de Política Lingüística, pola que se conceden as axudas aos proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500A).
Consellería de Cultura, Educación e Universidade — III. Outras disposicións — 02/06/2021

Mediante a Orde do 23 de decembro de 2020 anúnciase a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2020/21 (código de procedemento PL500A) (DOG núm. 9, do 15 de xaneiro de 2021).
Tras concluír o prazo de presentación de solicitudes e realizárense os trámites previstos na referida orde, a Comisión Central de Cualificación constituída ao abeiro da base oitava da convocatoria emitiu a súa proposta definitiva de resolución.
O secretario xeral de Política Lingüística é competente para resolver o expediente, segundo o establecido na Orde do 9 de febreiro de 2021 de delegación de competencias nos órganos superiores e de dirección e nas xefaturas territoriais da Consellería de Cultura, Educación e Universidade, en relación co procedemento de resolución das axudas establecido na base décimo terceira da convocatoria.
De acordo con todo o indicado, con base na proposta emitida pola Comisión Central de Cualificación,
Aceptar a proposta presentada pola comisión en todo o seu contido e conceder as axudas nos termos que figuran como anexo a esta resolución, no cal se inclúe, por provincias, a relación de centros admitidos, coa indicación da puntuación concedida e do financiamento definitivo asignado a cada proxecto, así como a relación de centros excluídos, coa indicación das causas que determinaron a súa exclusión.
Santiago de Compostela, 21 de maio de 2021
Relación de centros admitidos:
Relación de centros excluídos:
Relación de centros admitidos:
Relación de centros admitidos:
Relación de centros admitidos:
Relación de centros excluídos:
RESOLUCIÓN do 25 de maio de 2021, da Dirección Xeral da Función Pública, pola que se convoca a sesión constitutiva da Comisión Técnica de Seguimento do Teletraballo prevista no artigo 16 do Acordo sobre a prestación de servizos na modalidade de teletraballo na Administración da Comunidade Autónoma de Galicia, publicado mediante Orde do 14 de decembro de 2020, e se designan os seus vogais.
Consellería de Facenda e Administración Pública — III. Outras disposicións — 02/06/2021

O Acordo sobre a prestación de servizos na modalidade de teletraballo na Administración da Comunidade Autónoma de Galicia crea no seu artigo 16 a Comisión Técnica de Seguimento do Teletraballo, como órgano colexiado de seguimento e control da referida modalidade de prestación de servizos adscrito á consellería competente en materia de Administración pública, para o exercicio das competencias que lle atribúe o artigo 17 do mesmo texto. Como queira que o mencionado artigo 16 dispón que a convocatoria da sesión constitutiva se realizará mediante resolución da persoa titular do centro directivo competente en materia de función pública e que se publicará no
Diario Oficial de Galicia
, procede atender a mencionada previsión e, ao mesmo tempo, designar os cinco vogais da referida comisión.
Vistos os mencionados artigos do Acordo sobre a prestación de servizos na modalidade de teletraballo na Administración da Comunidade Autónoma de Galicia e no exercicio das competencias atribuídas no artigo 21.2.x) do Decreto 11/2021, do 21 de xaneiro, polo que se establece a estrutura orgánica da Consellería de Facenda e Administración Pública (DOG nº 17, do 27 de xaneiro),
Primeiro. Convocar a sesión constitutiva da Comisión Técnica de Seguimento do Teletraballo, que terá lugar o próximo día 4 de xuño de 2021, ás 12.00 horas.
Segundo. Designar como vogais da mencionada comisión as seguintes persoas:
a) Polo centro directivo competente en materia de función pública:
– Víctor Gallego Víncent, como subdirector xeral de Réxime Xurídico e Relacións Laborais.
– Víctor Manuel Tubío Villar, como xefe do Servizo de Relacións Laborais.
b) Polo centro directivo competente en materia de Administración pública:
– Enriqueta Vía Leira, como analista de Xestión do Rendemento e Calidade.
– Laura Suárez Fernández, como analista de Xestión do Rendemento e Calidade.
c) Pola Axencia para a Modernización Tecnolóxica de Galicia:
– María José García Sexto, como directora da Área de Administración Dixital.
Terceiro. Designar como vogais suplentes da comisión as seguintes persoas:
a) Polo centro directivo competente en materia de función pública:
– Rubén Plaza Martínez, como subdirector xeral de Desenvolvemento e Avaliación Profesional.
– Isabel Vázquez Rodríguez, como xestora de Proxectos.
b) Polo centro directivo competente en materia de Administración pública:
– María Pilar García Otero, como subdirectora xeral de Análise e Estudos.
– Nuria Aguilar Vázquez, como analista de Xestión do Rendemento e Calidade.
c) Pola Axencia para a Modernización Tecnolóxica de Galicia:
– Isabel Pillado Quintáns, como xefa do Departamento de Interoperatibilidade e Servizos Dixitais.
Santiago de Compostela, 27 de maio de 2021
CORRECCIÓN DE ERROS. Resolución do 28 de xuño de 2021 pola que se dá publicidade das axudas concedidas ao abeiro da Resolución do 7 de febreiro de 2019 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas realizadas polas entidades colaboradoras da Consellería do Medio Rural para levar a cabo actividades de formación continua na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader)
Axencia Galega da Calidade Alimentaria — III. Outras disposicións — 12/07/2021

Advertidos erros na referida resolución, publicada no DOG número 127, do 6 de xullo de 2021, cómpre facer a seguinte corrección:
Na páxina 34500, na sinatura, onde di:
Debe dicir:
CORRECCIÓN DE ERROS. Orde do 8 de xullo de 2021 pola que se prorroga a eficacia e se modifica a Orde do 25 de xuño de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia e pola que se modifica a Orde do 1 de xullo de 2021, pola que se aproba o Protocolo para a reactivación do lecer nocturno no marco da crise sanitaria ocasionada pola COVID-19.
Consellería de Sanidade — I. Disposicións xerais — 09/07/2021

Advertidos erros no
Diario Oficial de Galicia
número 129 bis, do xoves 8 de xullo de 2021, cómpre facer as seguintes correccións:
Nas páxinas 34981 e 34982, onde di:
«5. Os espectáculos musicais ao aire libre con público sentado, cuxo número de asistentes sexa inferior a mil persoas, rexeranse polo disposto no número 1.
Unicamente se poderán celebrar espectáculos musicais ao aire libre con público de pé ou ben con público sentado cando, neste último suposto, o número de asistentes sexa superior a mil persoas, nos concellos enumerados na letra D do anexo II, sempre e cando o mesmo día do evento as taxas de incidencia acumulada a 7 e 14 días na Comunidade Autónoma de Galicia sexan menores a 75 e 150 casos por cada 100.000 habitantes respectivamente.
A estes espectáculos musicais ao aire libre seranlles de aplicación os protocolos publicados no seguinte enderezo electrónico: https://coronavirus.sergas.gal/Contidos/Espectaculos-musicais-aire-libre».
Debe dicir:
«5. Aos espectáculos musicais ao aire libre con público sentado ou con público de pé seranlles de aplicación os protocolos publicados no seguinte enderezo electrónico: https://coronavirus.sergas.gal/Contidos/Espectaculos-musicais-aire-libre».